“Maar die lekkerste is wanneer ek afgepak het en ons klaar geëet en opgeruim het … Dan skink sy vir ons elkeen ‘n dubbele dop whisky in bababottels. Sy gooi ‘n ysie of twee in, draai die proppe met die spene op die bottels en dan gaan lê elkeen op ‘n bank in die sitkamer – met die bottel whisky binne reikafstand byderhand! – en begin gesels. Oor die swerftog en oor die dinge wat by die huis gebeur het,” het sy vertel.
“Dit voel nog soos ‘n droom. Eers het ons gedink dat die boek ná die TV-program sou uitsterf. Soos ons in die Kaap sê, die ding ruk … en dit ruk handuit!”